Ілья Васілевіч Рашчэня

Ілья Рашчэня (нар. , ) — беларускі футбаліст, абаронца клуба «Гомель».

 Клубная кар’ера 
Выхаванец мінскай «Зоркі-БДУ», з 2014 года пачаў выступаць за каманду ў Першай лізе, з цягам часу замацаваўся ў аснове. Па выніках сезона 2018 дапамог камандзе выйсці ў Вышэйшую лігу. Сам, аднак, быў выведзены з асноўнага складу і падтрымліваў форму з дублем, а ў сакавіку 2019 года быў аддадзены ў арэнду ў крымскі клуб «Інкамспорт», які ўзначальваў беларускі спецыяліст Юрый Свіркоў. У маі 2019 года пасля звальнення Свіркова пакінуў каманду ўслед за ім.

У ліпені 2019 года быў аддадзены ў арэнду ў «Смалявічы». Замацаваўся ў стартавым складзе каманды і дапамог ёй выйсці ў Вышэйшую лігу. У студзені 2020 года падпісаў паўнавартасны кантракт са «Смалявічамі». У верасні 2020 года па пагадненні бакоў пакінуў клуб і неўзабаве далучыўся да «Слуцка». У «Слуцку» стаў трывалым іграком асновы.

У ліпені 2021 года па пагадненні бакоў пакінуў слуцкі клуб і неўзабаве далучыўся да астраханскага «Валгара». У чэрвені 2023 года пакінуў астраханскі клуб па заканчэнні кантракта.

У жніўні 2023 года стаў іграком «Гомеля». У студзені 2024 года падоўжыў кантракт з клубам.

 Міжнародная кар’ера 
У кастрычніку 2013 года быў у складзе юнацкай зборнай Беларусі (да 17 гадоў) на кваліфікацыйным раўндзе чэмпіянату Еўропы, аднак на поле не выхадзіў. У кастрычніку 2015 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

11 лістапада 2016 года правёў свой адзіны матч за моладзевую зборную Беларусі, калі выйшаў у стартавым складзе ў таварыскім матчы супраць Украіны, але ўжо на 9-й хвіліне быў заменены.

 Статыстыка выступленняў 
СезонДывізіёнКлубКраінаМатчыГалы 2014  Д2  Зорка-БДУ    9  0 2015  Д2  Зорка-БДУ    21  0 2016  Д2  Зорка-БДУ    22  0 2017  Д2  Энергетык-БДУ    28  0 2018  Д2  Энергетык-БДУ    21  1 2018/19 (2)  Д1  Інкамспорт    9  0 2019 (2)  Д2  Смалявічы    11  1 2020 (1)  Д1  Смалявічы    11  0 2020 (2)  Д1  Слуцк    5  0 2021 (1)  Д1  Слуцк    15  0 2021/22  Д2  Валгар    32  0 2022/23  Д2  Валгар    18  0 2023 (2)  Д1  Гомель    14  0

 Крыніцы 

Катэгорыя:Футбалісты Беларусі
Катэгорыя:Ігракі ФК Энергетык-БДУ
Катэгорыя:Футбалісты паводле клубаў Крыма
Катэгорыя:Ігракі ФК Смалявічы
Катэгорыя:Ігракі ФК Слуцк
Катэгорыя:Ігракі ФК Валгар Астрахань
Катэгорыя:Ігракі ФК Гомель